"Ԥхынҷкәын мзазы аӡынра ҳҽазыҟаҳҵеит. Ҳзыцәшәоз аҵиаақәа зегьы хаҳҩеит аҵаара иацәыхьчахартә еиԥш. Зынӡа аҵаа ззымычҳауаз аҩнуҵҟа иҩнаҳгалеит, иҳамоуп атеплица. Сынтәа аԥхаррақәа инеиԥынкылан акыр мшы иҟамызт, аха ацәа иалнахыз аҵиаақәа хкқәа ыҟоуп, урҭ, хымԥада, ари ахьҭа иҟалаз рԥырхагоуп, ашәҭқәа зегьы ицәырыргаӡом иаразнак, аха ус еиԥш ишәҭызгьы рышәҭыц хҩаауеит, иԥхасҭахоит, аха иаҳарак имышәҭыз рацәоуп", - ҳәа еиҭеиҳәеит Гәбаз.
Гәбаз иҳәеит иҷыдоу аҵиаақәа, атропикатә ахь иаҵанакуа, аибашьра ҟалаанӡа 700 хкы шыҟаз, аха дара зегьы аибашьра ишалаӡыз. Иара иажәақәа рыла, уи аахыс иаанхаз маҷуп, аоранжереиа шьақәыргылахаанӡа урҭ рзаагаӡом.
"Дара иԥшӡаны ишәҭуеит, ауаҩы ила хыркуеит, асасцәагьы анааиуа игәарҭон, иазҿлымҳан. Афондтә оранжериа ашьақәыргылара ҳгәы иҭоуп, атропикатә ҵиаақәа ҟалон, ҳбаҳчагьы акыр ибеиахон", - ҳәа иҳәеит Гәбаз.
Иаҳа инеиҵыху аиҿцәажәара шәазыӡырҩыр шәылшоит арадио Sputnik аефир аҿы.